10.1. Ajust dels nivells de forma adequada (Gain Staging en anglès)\n10.2. Enquadrament dels ritmes\n10.3. Sincronització mestra\n10.4. Mescla harmònica\n10.6. Enregistra la mescla\n10.6.1. Enregistra la mescla al disc\n10.7. Ús del DJ automatic per a mescles desateses\n10.7.1. Càrrega de pistes al DJ automàtic\n10.7.3. Reproducció de les pistes amb DJ automàtic\n10.1. Ajust dels nivells de forma adequada (Gain Staging en anglès)¶\n10.2. Enquadrament dels ritmes¶\n10.3. Sincronització mestra¶\nLa Sincronització mestra és un assistent intel·ligent amb el qual el Mixxx s’encarrega de l’enquadrament de ritme i així us podeu concentrar en la selecció de pistes, posar efectes, fer bucles, mesclar amb 4 plats i altres tècniques avançades.\nLa Sincronització mestra es capaç de determinar que una pista té el doble de BPM que una altra pista, i igualar-les correctament. Així doncs, si mescleu una pista drum & bass de 140 BPM amb una de 70BPM de dubstep, la Sincronització mestra les igualarà adequadament.\nHabitualment, la Sincronització mestra només s’encarrega del control de velocitat. Si voleu que també s’encarregui d’alinear els tocs, heu d’habilitar el botó Quantitza. Si està activat, la sincronització també farà que els tocs estiguin perfectament alineats.\n10.4. Mescla harmònica¶\nLa mescla harmònica és una tècnica de mescla per mesclar cançons per a que coincideixin les melodies i les harmonies. Per a aprendre més sobre la mescla harmònica, consulteu el lloc web de mixshare (en anglès).\nEl Mixxx incorpora un joc d’efectes propis.\nAjusta la profunditat en bits de les mostres de so.\nEl filtre canvia el to de la música permetent el pas només de les freqüències agudes o greus.\nPas de greus\nAquest efecte està basat en el complement GPL CAPS Reverb, que té aquesta descripció: Està basat en alguns dels famosos reverbs de Stanford CCRMA (NRev, KipRev), els quals estan disenyats segons els reverberadors Chowning/Moorer/Schroeder, que utilitzen xarxes de filtres de retard combinat i de pas de banda.\nUna devallada major fa que la reverberació s’acabi abans.\nAquest efecte no està disponible a la versió del Mixxx de la Mac App Store.\nEco simple amb ping-pong\nEn incrementar el ping-pong, s’incrementen els rebots de la senyal d’esquerra a dreta.\n10.6. Enregistra la mescla¶\n10.6.1. Enregistra la mescla al disc¶\nNovetat de la versió 2.0: Ensenya la durada de l’enregistrament.\n10.7. Ús del DJ automatic per a mescles desateses¶\nNovetat de la versió 2.0: Add random tracks from Auto DJ track sources\n10.7.1. Càrrega de pistes al DJ automàtic¶\n10.7.3. Reproducció de les pistes amb DJ automàtic¶


VOLKSWAGEN TIGUAN Suv premium | El Motor de Tarragona\nHome Proves VOLKSWAGEN TIGUAN Suv premium\n14 abril, 2017 Ramón Ortiz 0\nVOLKSWAGEN TIGUAN Suv premium\n14 abril, 2017 Ramón Ortiz\nUn 43% dels europeus i europees admeten haver consumit alcohol i conduir\nHispano-Suiza torna a Barcelona després de 70 anys amb el seu nou Carmen\nFERRARI STRADALE Híbrid de ... 1.000 CV!\nSEAT LEÓN 1.6 TDI Mobilitat eficient\nTOYOTA GR SUPRA El retorn del samurai\nSYM HD 300 City Cruiser de bandera\nText: Ramon Ortiz / Fotos & Vídeo: Volkswagen\nEn experimentar la conducció del nou Tiguan, resulta senzill entendre per què està considerat com un dels líders en el segment dels SUV compactes. La seva moderna plataforma MQB permet gaudir d’un vehicle lleuger i habitable en el seu interior, destacant l’espai per a les cames entre files de seients i l’excel·lent capacitat de maleter, de 615 litres.\nDotat d’una presència impactant i esportiva, el Tiguan marca referències en matèria de connectivitat. Els serveis Car-Net permeten al conductor accedir a la notificació automàtica d’accidents, disposar d’informació en línia sobre trànsit i places d’aparcament o tenir informes de l’estat del vehicle. El sistema App-Connect integra els Smartphone a les funcions del sistema d’entreteniment.\nEls sistemes d’assistència el situen com a exemplar en confort, dinamisme i seguretat. Tecnologies com la frenada anticolisions múltiples, la frenada d’emergència en ciutat o el control de creuer adaptatiu faciliten la tasca de l’afortunat conductor. El comportament és òptim en qualsevol circumstància i arriba al excel·lent amb l’opcional suspensió adaptativa.\nDescarrega’t gratuïtament el Motor De Tarragona a Apple Store o al Google Play\nVOLKSWAGEN T-ROC Urbà i aventurer\nVOLKSWAGEN GOLF La nova vida del mite\netiquetes: premium SUV SUV Premium Volkswagen Volkswagen Tiguan\nanterior HONDA CIVIC TYPE R Torna el Samurai\nsegüent YAMAHA TMAX El súmmum\n12 agosto, 2019 Ramón Ortiz 0\nROYAL ENFIELD Déu salvi les noves reines\n7 julio, 2019 Ramón Ortiz 0\n30 junio, 2019 Ramón Ortiz 0\n12 agosto, 2019 Ramón Ortiz


Araburg: de març 2009\nHas marxat de sobte i a corre-cuita\ni al bosc d'arrels profundes\nte n'has anat de vacances,\nperò ha brotat saviesa, amistat i lluita\nhi ha un nou pi amb tres branques.\nPlany; Francesc Ribera "Titot" i Eudald Camprubí\nFa una mica més d'un any que ens vas deixar, mestre. Fa una mica més d'un any que vaig tenir l'atreviment de llegir uns versos teus en una aula. Fa una mica més d'un any que almenys vaig provar que hi hagués algú que s'interessés per tu i la teva obra més del que van interessar-se mai els altres quan tu encara eres viu. I també fa una mica més d'un any que a aquells que t'hem pogut llegir se'ns menja l'enyor.\nPublicat per Carles a 11:45 Cap comentari:\nAbans de tot demano perdó als àvids lectors de Sylvia Plath per haver "mig manllevat" el títol d'una novel·la seva. Però és que aquests mots eren els més apropiats per aquesta cançó de Josep Thió i Lluís Gavaldà (una de les meves preferides). Quina bellesa de composició musical i sobretot, quina sensibilitat en les paraules. A tots ens cal buscar espais que ens aïllin de les maltempsades. I si aquests paradisos podem compartir-los amb els altres, millor.\nPublicat per Carles a 5:28 Cap comentari:\nPublicat per Carles a 17:59 Cap comentari:\nPublicat per Carles a 12:04 Cap comentari:\nPublicat per Carles a 12:20 Cap comentari:\nEXISTEIXEN ELS AUTOBUSOS QUE DIUEN QUE DÉU NO EXISTEIX?\nHo dic perquè jo encara no els he vistos. Déu n'hi do quin rebombori que va provocar aquesta bajanada, us en recordeu? Som un país de carallotada diària. Es veu que tenim una mà de temps per perdre! En el fons, que els autobusos ateus i els autobusos creients existeixin i circulin per la ciutat m'interessa tan poc com els hàbits sexuals de Belén Esteban. El qu e sí que em crida l'atenció és aquest altre autobús (la pancarta de la qual no he escrit jo, ho juro per Déu! -que no sé si existeix-) i que sí que he vist circular. Les imatges parlen per si soles!\nDOCTOR CORBELLA,EL MEU MARIT ÉS ESCRIPTOR DE MANUALS D'INSTRUCCIONS.\nNo us hi vulgueu trobar. Us llegiran menys que un autor de blogs amb títols caldersians! I si no, escolteu el mateix Dany Boon (Mi mejor amigo, Bienvenidos al norte) que en un manual d'instruccions fins i tot hi arriba a trobar suspens! Efectivament, i com diu al principi: "no hi ha ningú que hagi llegit mai un manual d'instruccions sencer!"\nPublicat per Carles a 15:32 1 comentari:\nRecordo que fa temps hi havia programes de televisió (parlo dels inicis de les emissions en català) en els quals els presentadors demanaven als espectadors que truquessin i els demanessin, podríem dir-ne, vídeos a la carta; és a dir, que els demanessin imatges curioses que els venia de gust veure. Això em fa pensar que si de petit ja hagués tingut You Tube tan a l'abast del a mà com ara, de ben segur que hauria crescut més tort del que vaig créixer. I és que You Tube ha satisfet un dels meus somnis de nen; l'altre, poder viatjar en el temps, no sé si mai s'acomplirà. Bé, en tot cas, poder disposar amb tanta immediatesa d'imatges sobre tot allò que hom vulgui a l'hora que hom vulgui i com vulgui és un autèntic privilegi. Si sou youtubiencs de debò, ja sabeu que en aquesta pàgina podeu trobar-hi les rareses més impensables. Doncs bé, aquests dies (tot fent colossals tasques arqueològiques) he trobat unes imatges curioses. Recordeu en Rick Mayall? en Rick d'Els joves, la mítica sèrie de la BBC de principis dels 80? Recordeu el pis dels esbojarrats Neil, Vivien, Michael i el mateix Rick? Recordeu l'histericoneurònic poeta del poble capaç de escriure els poemes més idiotes que us pugueu imaginar? Doncs mireu aquestes imatges que són la gènesi del seu futur personatge a Els joves. Mireu i jutgeu vosaltres mateixos. Jo, sincerament crec que no són res de l'altre món (potser és que tinc l'anglès molt rovellat), ara, em fan una gràcia de déu! Au doncs, entomeu-me-les i opineu!\nDijous va aterrar a l'Auditori de Barcelona la sempre charmante Jane Birkin. Vestida amb una armilla grisenca, una camisa blanca i una corbata nuada amb un pretès aire de deixadesa, va deixar garratibats a tots aquells que vam tenir el privilegi de veure-la. La complicitat amb el públic va ser total; al final dels bisos l'Auditori era dempeus i l'ovacionava amb tanta passió que a més d'un li deurien quedar les mans vermelles de tan aplaudir. La musa de Serge Gainsbourg va centrar el seu concert en la presentació dels temes del seu nou disc (Enfants d'hiver) però també va reservar uns minuts per interpretar les cançons del seu sempre provocador company sentimental Gainsbourg i per fer unes molt merescudes reivindicacions polítiques. La posada en escena, espectacular. Una calidesa i intimitat poètiques van encisar encara més el públic assistent que va entrar en estat de xoc quan la cantautora d'origen anglès, paraigua de bombetes a la mà, es va passejar entre el públic.\nCom dèiem, ovació de gala per a uns músics extraodinaris; un muntatge elegant, còmplice i càlid i sobretot, per a una dona que als seus 62 anys conserva encara una vitalitat modèlica.\nPer aquells que no la conegueu, us enllaço la seva cançó més coneguda (escrita per la seva parella Serge Gainsbourg) i un extracte del concert que va fer a Madrid el dia tres d'aquest mes.\nPublicat per Carles a 9:28 Cap comentari:\nÉs ben cert. O si més no aquesta és la impressió que fa tan bon punt hi entreu. Emplaçada al número 37 de la Rambla Catalunya (on hi havia hagut el cine Alcázar) disposa d'uns quilòmetrics 1500 metres quadrats que fan la impressió de no acabar-se mai. No estem acostumats els barcelonins a entrar en espais de tan grans dimensions! De fet, que jo recordi, només he experimentat aquesta sensació de petitesa davant la immensitat a dos llocs: a la Casa del llibre i als antics magatzems Vírgin al Passeig de Gràcia.\nLa Bertrand és colossal, immensa i sobretot té varietat d'oferta en tota mena de llibres. Sí que és cert que a l'entrada del local (arrenglerats i apilats amb precisió mil·limètrica) hi trobareu les novetats que vol dir: homes que no estimen a dones, bidons i llumins, eves i adams, etc. Ergo, heu de caminar una mica més. A mà dreta hi trobareu literatura de ficció d'autors hispanoamericans i espanyols; hi ha força cosa i es nota que la llinreria acaba d'obrir perquè si agafeu qualsevol autor en llengua espanyola que admireu, veureu que tenen els llibres ordenats fins i tot per ordre de publicació. Si continueu endavant, hi trobareu els autors estrangers traduïts al català i al castellà i més enllà els llibres en altres idiomes ( curiosament però només en anglès i alemany! d'altra banda, tampoc no hi he sabut veure llibres en portuguès -m'imagino que haurien de ser-hi; Bertand és una cadena portuguesa!-). A continuació trobareu els llibres de no ficció i més endavant els llibres especialitzats (filosofia, història, humanitats, economia, literatura infantil, etc.). Al final de la sala topareu amb una mena de pati interor en el qual, si us ve de gust, podeu fer-hi un mos i una copeta de cava.\nPunt a part són els complements de la llibreria. Si heu anat fins al final del local, veureu que al mig hi ha tres o quatre butaques de color taronja en forma de cercle i que disposen d'un braç damunt del qual hi ha una novel·la (pel que he vist, el llibre és una novetat de les que dèiem abans). Si us hi asseieu, per mitjà d'uns altaveus hàbilment camuflats a banda i bada de la butaca-cercle, sentireu un fragment de la novel·la en qüestió (és això que n'anomenen "audillibres"). La veritat és que tot és molt mediàtic!\nSi gireu cua i torneu a l'entrada hi podreu trobar finalment una secció per als llibres de poesia i pels d'art i disseny.\nL'espai doncs és bonic, de sostre alt, gran, còmode i endreçat (a vegades teniu la sensació que heu entrat en un museu) i realment sap greu sortir-ne sense haver comprat res com finalment faig jo (nois! temps de crisi!).\nPer acabar, una cosa que convé destacar. Si decidiu agafar el metro de la línia blava per tornar a casa, fixeu-vos tan bon punt hagueu baixat les escales, que a mà esquerra hi han muntada tot una performance que promociona la llibreria. Un senyor jove, calçat amb sabatilles d'estar per casa s'està escarxofat en una butaca llegint amb un llum al costat. No convida gaire preguntar-li què llegeix o posar-se a llegir amb ell, bàsicament perquè potser ens caldria posar-nos un batí i fer-nos dur per un Nèstor qualsevol una tassa de xocolata amb unes galetes de Camprodon.\nHe conegut la notícia aquest migdia. Se m'ha glaçat la sang. Ens deixa un monstre de l'escena, un geni de la paraula, el gallec compromès que estimava Catalunya com cap altre. Que parli doncs el gran mestre. Llarga vida a Pepe Rubianes! http://www.youtube.com/watch?v=bkssQF7YYr8.\nPublicat per Carles a 10:29 1 comentari:


PIMEC presenta la tecnologia catalana més avançada en logística davant la Cimera Agroalimentària de Kerala | PIMEC\nPIMEC presenta la tecnologia catalana més avançada en logística davant la Cimera Agroalimentària de Kerala\nEl president de PIMEC Logística, Ignasi Sayol, ha exposat en primícia al mercat indi la tecnologia de transport refrigerat sense electricitat.\nDimarts, 17 de novembre de 2020. PIMEC ha presentat avui la tecnologia catalana més avançada en matèria de logística davant la tercera edició de la Cimera Agroalimentària de Kerala, un estat al sud de la Índia amb 34 milions d’habitants i una potent indústria agroalimentària.\nDurant la seva participació a una taula rodona virtual sobre les oportunitats de negoci entre Catalunya i Kerala, el president de PIMEC Logística, Ignasi Sayol, ha exposat en primícia al mercat indi la tecnologia de transport refrigerat sense electricitat e l’empresa Inprous. Així mateix, ha recordat als participants que “Catalunya és un territori molt innovador i un centre logístic de primer ordre al sud d’Europa, per on transita el 40% del comerç espanyol amb la Índia”.\nAquesta trobada digital, organitzada per la Confederació Empresarial Índia (Confederation of Indian Industries), també ha comptat amb la participació de Jacint Soler, director de Relacions Internacionals de PIMEC, i de Thomas Joseph, country manager de PIMEC per Índia.


Suspesa l'obertura al públic de discoteques, sales de ball i sales de festes amb espectacle a Catalunya\nLa situació epidemiològica al conjunt de Catalunya ha obligat a adoptar mesures especials de contenció d’un seguit d’activitats per frenar la transmissió del virus de la COVID-19 i protegir la salut de la població d'aquests àmbits territorials i també de la resta de Catalunya. És per això, que el comitè tècnic del PROCICAT ha decidit suspendre a tot Catalunya l'obertura al públic dels establiments que disposin de llicència per a les activitats de discoteques, sales de ball i sales de festes amb espectacles. També queden suspeses a tot Catalunya les activitats musicals amb pistes de ball o espais habilitats fora dels establiments establerts en el punt precedent. A més, s’estableix l’horari de tancament de les activitats de salons de joc, casinos i sales de bingo, arreu del país, a les 24h. El termini de durada de les mesures s'estableix en 15 dies. Aquesta Resolució entrarà en vigor el dia 25 de juliol de 2020.i correspon als Ajuntaments inclosos en l'àmbit territorial i a l'Administració de la Generalitat, les funcions de vigilància, inspecció i control de les mesures establertes en aquesta Resolució. El seu incompliment serà objecte de règim sancionador.\nLes noves restriccions a l'àrea metropolitana de Barcelona no afecten Cerdanyola\nLa Generalitat estén les restriccions de l'Hospitalet a Barcelona i la primera corona de la seva àrea metropolitana. Les mesures, que no afecten Cerdanyola, seran vigents almenys 15 dies als municipis de Barcelona, l’Hospitalet, Viladecans, El Prat de Llobregat, Sant Joan Despí, Sant Boi, Cornellà, Sant Just Desvern, Esplugues de Llobregat, Montcada i Reixac, Santa Coloma, Sant Adrià del Besòs i Badalona. "Les mateixes mesures que vam proposar als tres barris de l'Hospitalet creiem que és el moment d'aplicar a aquesta primera corona de l'AMB. Una de les primeres mesures és prohibir les trobades de més de 10 persones tant en l'àmbit privat com públic", ha anunciat la consellera de Salut, Alba Vergés, que demana a la gent que es quedi a casa: "Que només surti per anar a treballar i a comprar alguna cosa que necessiti, si és el seu poble o barri molt millor". Les mesures acordades tenen l’objectiu d’evitar “al màxim possible el contacte social”, establir restriccions d’aforament en bars i restaurants –50% a l’interior dels locals i distància de dos metres entre taules a les terrasses– i cita prèvia per entrar als comerços.\nProhibides les sortides breus de les residències de gent gran\nA partir d'avui dijous queden suspeses les sortides dels residents a l’exterior, tant les de curta durada per a petites passejades, com les de caps de setmana i les inferiors a tres setmanes. Les conselleries de Salut i Treball, Afers Socials i Famílies han pres aquest acord junt amb les patronals del sector residencial. L’acord inclou sobretot les persones amb pluridiscapacitats i pluripatologies tant en les sortides autònomes com les què pugin fer amb familiars o cuidadors.\nTot i això en casos excepcionals i en consideració del centre, es poden autoritzar sortides de curta durada depenent de les característiques i situació del resident. Fins a nova indicació no s’autoritzaran sortides superiors a tres setmanes que a la tornada requeriran mesures de protecció com si es tractés d’un nou ingrés, és a dir amb aïllament de deu dies. Les sortides acordades requeriran d’un document amb la declaració responsable del resident o familiar. Per reforçar els vincles familiars es mantindran les visites a la residencia tot i que el centre podrà adaptar o suspendre-les en funció de la situació epidemiològica, tal i com es recull en el pla de represa PROCICAT del 27 de juny.\nEl Consell de Direcció de l’Agència de Residus de Catalunya (ARC) ha aprovat finançar la clausura definitiva del dipòsit controlat de Can Planas. L’actuació consistirà a segellar l’abocador, d’acord amb als estudis de compatibilitat de la instal·lació amb els residus existents i els usos urbanístics previstos, que seran objecte d’un altre projecte.\nAra l’ARC atorgarà una subvenció a l’AMB, per finançar-ne el segellat, per un import màxim de 10,6 milions d’euros, provinents a parts iguals del Fons de Gestió de Residus Municipals i del Fons de Gestió de Residus Industrials. Aquests fons acumulen els recursos econòmics recaptats amb el cànon de residus municipals i amb el cànon de residus industrials. Els cànons són impostos ecològics que incentiven un comportament més respectuós amb el medi ambient i impulsen mesures de minimització i de valorització material dels residus, i de tractament correcte dels residus.\nCerdanyola entra demà en la fase de represa\nEl pas de Cerdanyola per la fase 3 durarà poques hores. El president de la Generalitat, Quim Torra, ha signat aquest matí el decret que estipula “la fi de la fase 3 del desconfinament dissenyat pel govern espanyol” i l’entrada a “l’etapa de represa que ja regularem completament des del Govern de Catalunya a través del Procicat i sempre obeint els criteris dels experts i amb una única prioritat: la salut i la vida dels ciutadans”. Amb aquest decret, que entra en vigor aquesta mitjanit, “decauen els efectes de l’estat d’alarma, s’aixequen les restriccions de mobilitat a tot el territori de Catalunya i, ara sí, recuperem totes les competències”, ha remarcat el president. El cap de l’Executiu ha anunciat públicament aquesta fase després de la publicació avui al BOE de l’accés de les regions sanitàries de Barcelona i Lleida a la fase 3, amb la qual cosa es recuperen les competències per gestionar l’emergència i queden sense efecte les mesures derivades de la declaració de l’estat d’alarma per part de l’estat.\nDemà obren els parcs infantils a Cerdanyola\nA partir de demà divendres es podrà fer ús dels parcs infantils de Cerdanyola. Es duran a terme desinfeccions extraordinàries, anuncia l’Ajuntament, que destaca que és imprescindible seguir de manera estricta l’ús de mascareta, evitar aglomeracions i higiene de mans.\nNova etpa regulada per una resolució aprovada pel Procicat\nAquesta fase de represa, ha explicat el president, “es regularà sempre amb els criteris de claredat i rigor”, per mitjà d’una resolució que ha aprovat avui el Procicat i que han signat els consellers de Salut i Interior. Amb aquesta resolució, ha dit, “passem a establir la normativa que regirà aquesta nova etapa”. Quim Torra ha insistit en la voluntat del Govern de “guanyar en claredat” en les mesures, amb “criteris molt més fàcils d’entendre” de cara a la ciutadania. La resolució del Procicat, que servirà de marc normatiu, “s’ha fet i es continuarà fent a partir del diàleg amb els sectors afectats i amb la flexibilitat i capacitat d’adaptació a noves circumstàncies pertinents”. En aquest sentit, el president ha assegurat que “no em tremolarà la mà per prendre les decisions que calgui per vetllar per la salut de la població”. La consellera de Salut, Alba Vergés, ha remarcat que amb la recuperació de les competències i l’evolució favorable de l’epidèmia a Catalunya, “aquesta represa serà molt més senzilla i entenedora sense tantes regulacions ni prohibicions”. També ha fet una crida a “continuar amb un comportament social en la lluita contra l’epidèmia” i ha reiterat que “és imprescindible, ara més que mai, mantenir les normes bàsiques que sempre repetim”, com la higiene de mans freqüent, la distància de seguretat d’1,5 metres o l’ús de mascareta.\nPeríode d’adaptació fins al 25 de juny


TAC12 TV - La Pineda corre contra l'esclerosi múltiple\nLa Pineda corre contra l'esclerosi múltiple\nDiumenge, 02 Juny 2019 11:20\nProp de mig miler de persones s'han aplegat per protagonitzar les curses de 5 i 2 quilòmetres, i la caminada popular a favor de la Fundació Esclerosi Múltiple.\nSota l'organització d'Athetic Events i el suport de la regidoria d'Esports de Vila-seca i Aquopolis, la proposta esportiva va molt més enllà d'uns simples resultats competitius. La meta, avui, era recaptar la màxima quantitat de diners possibles per a la investigació d'aquesta malaltia.\nEls voltants de l'Aquòpolis i l'avinguda Pau Casals han donat pas als circuits de la jornada, adaptats als interessos i a les capacitats físiques de cadascun dels inscrits que, per cert, s'han emportat una bossa amb productes diversos com a record de la Cursa Solidària de La Pineda. Els guanyadors de la cursa principal, la de 5 quilòmetres, van ser Germay Gebrekiros (16.33) i Yolanda Bergadà (19.38).\nMés en aquesta secció: « Vila-seca acull el seu primer torneig femení d'escacs Vila-seca Segura podria pactar amb el PSC »


PuntBCN, un espai de diàleg amb "l'altre" - Arquebisbat de Barcelona\nPuntBCN, un espai de diàleg amb “l’altre”\nL'arquebisbe de Barcelona participarà en aquest esdeveniment cultural que pretén ser un espai de diàleg i de comunicació entre persones d'idees, creences, cultures i tradicions diferents\n09 Maig, 2017 -\nDel 12 al 14 de maig se celebrarà al barri de Sants l’espai PuntBCN, sota el lema “El diàleg és la relació amb l’altre, sigui qui sigui, sigui com sigui“. Es tracta d’un esdeveniment cultural que pretén fomentar el diàleg i la comunicació entre persones amb idees, creences, cultures i tradicions diferents.\nHi ha programades exposicions, taules rodones, conferències i espectacles que afrontaran tot tipus de temes: educació, política, literatura, música, treball, compromís social, cultura i religió, protagonitzat aquest últim per l’arquebisbe metropolità de Barcelona, Mons. Joan Josep Omella. L’arquebisbe presidirà l’Eucaristia del diumenge 14 de maig, a les 13.00 h, i tot seguit participarà en el Dinar “en diàleg” amb Julián Carrón, president de la Fraternitat de Comunió i Alliberament.\nPuntBCN té l’objectiu de ser un espai obert a tothom que no es vegi reduït a una simple exposició d’idees, “a la dialèctica presumptuosa entre esquemes mentals contraposats” segons explica en el seu programa. L’esdeveniment desitja, a partir del diàleg, treure murs i desplaçar-se cap a “l’altre”. A més de diverses trobades, hi haurà una exposició sobre l’experiència de les presons obertes del Brasil (amb un percentatge de reinserció del 80%) i espai per menjar i dialogar.\nPrograma de PuntBCN:


L’interior de la columna, la boca després del vaixell – Splendide Hôtel\nHi ha una cambra, lucidesa dins la transpiració del darrer guardià; dement hi batega una esquerda, és nena i gallina d’ahir i de demà passat; alhora i en el després quilomètric de l’altre hemisferi, asincrònic i esqueixat, incontenible; desplaçada i líquida, deformada, i una altra cosa també; i ara ascendeix i es fa escala, i en un revolt ja és de nou el que no ha sigut mai, allò que casualment jeia al seu costat aquella vegada, intranscendent; escut ara, xifra i delació, possible relat. El desig sense subjecte, és a dir, una escriptura, i sense objecte la vida dins l’efluvi d’aquest desig; només cap al menys, la runa en una frase perfecta, emmudida o no dita, sabent-la sense saber-ho; nostàlgia de la cendra a la que mai no retornarem i d’on no hem sortit, tan impossible la mort una altra vegada, i el naixement alguna.\nLa cortina de flors violetes és tres llops sobre l’arbre, no una mare blanca, ni també el demà del mar entre garlandes. Dins o fora, dins i fora, dins en el fora i sense fora, cap i contra… i, al capdavall, una igualtat? Membrana sempre esborrada, afuncionalitat, temps i òrgan recorribles i recorrents; desenfocament essencial, emulsió a distància, cap lloc i menys causa, o fluctuants; la precisa imprecisió. I tot com virus transmès, contaminació per matriu generadora, impura, parlada.\nDe la realitat, la màgia; de l’encanteri, una raó, raó de la veritat privada, absoluta dins el deliri múltiple d’un món particular, intraennusat i enrizomat amb d’altres. Ai, però, a la riba de sota, en creu transversal que gira, un ventre olorós de possibilitats fermenta encara la fal·làcia de la seva completesa; és eixorca i en l’horrible escena, sense pit de carn ni fred, s’hi prodiga implacable una ànima mal escrita: nedarà massificada entre les baves de l’arenga d’un nou dictador alat, mullada sempre. L’intermediari, el falsament docte balbuceig d’una serp que tothom escolta. El joc no té ressorts ni espera i trencarà impassible, idiota, l’entusiasme: sense quasi espectadors, el de l’excels paradigma que ens havia de canviar, del tot, no només en lletra, en os i en nova humanitat. És ja establert però no entès i el passatger de tots així plora, ocult i consternat, cec dins l’aclaparant llum vanament transformadora. Hialins, uns ulls vidents suportaran callar, sense ja fe, immoladament per a tots els seus futurs nosaltres, des de la xafogor llunyana dels mercaders –l’acció possible?–, la gran alquímia revelada.\nPosted on 30/03/2016 31/03/2016 by Anna Vilà\tThis entry was posted in Poesia, Prosa, Prosa poètica and tagged català, prosa, Prosa poètica. Bookmark the permalink.\n← Codificació per a una autobiografia\nJunys (o La crueltat) →


El 75 % dels trastorns mentals es pateixen abans dels 18 anys | Consumer\nEl 75 % dels trastorns mentals es pateixen abans dels 18 anys\nEls trastorns més freqüents són els depressius i els de ansietat, seguits pels trastorns de la personalitat i per ús de substàncies, a més dels trastorns psicóticos\nEl 27 % de la població pateix o patirà algun tipus de trastorn o malaltia mental al llarg de la seva vida. La meitat d’aquests problemes es desenvolupen abans dels 14 anys, i el 75 % abans dels 18, assegura la Confederació Salut Mental Espanya. Es calcula, a més, que el 30 % de les persones d’entre 15 i 29 anys han sofert algun tipus de problema de salut mental, i és el suïcidi la segona causa de mortalitat entre ells. Segons dades de l’Organització Mundial de la Salut (OMS), la prevalença dels trastorns mentals continua augmentant, i això causa efectes considerables en la salut de les persones, així com greus conseqüències de tipus socioeconòmic en tots els països. Per llançar llum sobre aquest problema de salut global, hem parlat amb el psiquiatre Pedro Martínez i el psicòleg clínic Calixto Plumed Moreno, de la Clínica La nostra Senyora de la Pau (Madrid).\nSegons l’OMS, la salut és un estat de complet benestar físic, mental i social, i no solament l’absència d’afeccions o malalties. “El concepte de salut mental resulta controvertit i no existeix una definició universalment acceptada”, adverteix Pedro Martínez. L’expert afirma que, d’acord amb la definició de salut que ofereix l’OMS, es podria conceptualitzar la salut mental com un estat relativament perdurable en el qual la persona es troba ben adaptada, fa una valoració satisfactòria de si mateixa i de les seves circumstàncies vitals i se sent autorrealizada. “La salut mental depèn de com un se sent enfront de si mateix i enfront d’altres persones, i en què forma un respon a les demandes de la vida”, explica el psiquiatre.\n“Es tracta d’un trastorn mental caracteritzat per una pertorbació dels processos psíquics i de l’equilibri normal de la personalitat”, resumeix Calixto Plumed, mentre Martínez realitza una descripció més àmplia. D’una banda, les malalties mentals pròpiament aquestes són les psicosis, “en les quals es produeix una ruptura biogràfica per l’aparició de símptomes com les al·lucinacions o els deliris i que suposen la pèrdua del judici de realitat”. Per un altre, els trastorns mentals es caracteritzen per “l’aparició d’un estat emocional o conducta que, per la seva intensitat o durada, generen un malestar que impedeix o dificulta realitzar les activitats quotidianes diàries”.\nQuin és la diferència entre una malaltia i un trastorn?\nEn els trastorns mentals ens resulta més fàcil “posar-nos en el lloc” de l’altre o fer-nos una idea del que està experimentant aquesta persona, “per exemple, una reacció de tristesa per la pèrdua d’un ser estimat”, indica Pedro Martínez. En canvi, “la malaltia mental és una alteració del normal funcionament psíquic en la qual apareixen fenòmens que no ens resulten familiars des de la nostra pròpia experiència”.\nQuins són les malalties més freqüents en els adults?\n“Hi ha una gran varietat de trastorns mentals, cadascun d’ells amb manifestacions diferents. En general, es caracteritzen per una combinació d’alteracions del pensament, la percepció, les emocions, la conducta i les relacions amb els altres”, afirma el psicòleg clínic Plumed. Segons l’estudi ESEMeD-Espanya, els trastorns més prevalentes són els depressius (el 15 % de les dones i 6 % dels homes pateixen, almenys, un episodi depressiu al llarg de la seva vida) i els de ansietat (que també sofreixen el 13 % de les dones i el 6 % dels homes); seguits pels trastorns de la personalitat i per ús de substàncies (entorn del 8-10 %) i els trastorns psicóticos (5 %).\nI en els nens i joves?\nEl doctor Plumed explica que les malalties mentals en aquestes etapes responen a trets psicóticos, com l’anorèxia o la bulímia, o a conductes desestructurades a causa de problemes familiars, assetjament o bullying. A aquests problemes, en els últims anys s’han afegit les dependències de les noves tecnologies que els porta fins i tot a trencar vincles amb la societat i a una falta de relacions que més tard deriva en altres problemes. Calixto Plumed assegura que el fet que els nens i joves passin molt temps sols, s’aïllin a la seva habitació o no vulguin sortir al carrer o anar al col·legi poden ser senyals d’alarma.\nEl meu fill té problemes amb el joc?\nQuins tabús hi ha entorn d’aquestes malalties?\n“Algunes de les característiques comunament atribuïdes a les malalties mentals és que són cròniques o incurables, que tenen lloc en persones fràgils, mandroses o inestables i que comporten risc de conductes agressives o impredictibles”, diu el psiquiatre Martínez. Per Plumed, molts d’aquests estigmes venen derivats dels mitjans de comunicació. “Els mitjans alarmen freqüentment més que col·laboren, i ajuden poc a la millor comprensió de la malaltia. El malalt mental és notícia quan apareixen agressions, violacions o altres actuacions que fomenten la nostra morbositat social. Depenent de quina malaltia es tracti, depressió, alcoholisme, drogoaddicció, demència, psicosi… solem reaccionar amb certa dosi de llàstima en uns casos, o de recel en els restants”, lamenta el psicòleg.\nCom afecten aquests estigmes al malalt?\nPlumed explica que quan les persones que tenen un trastorn mental assimilen els estereotips que se’ls atribueixen socialment, els assumeixen com a propis i els hi autoatribuyen. “Aquest procés sol tenir conseqüències devastadores, ja que perceben que formen part d’una categoria social que està associada a característiques negatives”, assevera, i exposa que quan les persones amb trastorn mental perceben l’estigma, perden l’autoestima, s’aïllen i s’autoatribuyen aquestes connotacions negatives.\nCom ajudar a qui pateix una malaltia mental?\nPedro Martínez recomana, en primer lloc, evitar l’assignació de prejudicis estigmatizantes. També, establir una actitud el més comprensiva i propera possible i propiciar que el malalt demani ajuda especialitzada. Plumed afegeix que, a més de l’ajuda que presten els serveis de salut, és necessari donar-los suport i atenció social. Participar en programes educatius, ajudar-los a trobar una ocupació i un habitatge són claus per poder viure amb normalitat i sentir-se actius en el seu entorn social. En aquest sentit, el doctor en psicologia clínica considera fonamental el suport familiar: “L’establiment de rutines diàries, fixant moments concrets per als menjars, el joc, l’aprenentatge, el contacte amb els altres i el somni, és vital per evitar l’estrès innecessari”. També és important que els serveis de salut facin un seguiment regular als nens i adults que presenten trastorns de desenvolupament i que es mantinguin en contacte amb els seus cuidadors.\nAprèn a reconèixer els trastorns més habituals que afecten a la teva ment


L'escola Sinera guanya el premi a la millor disfressa i l'AMPA Joan Maragall a la millor coreografia de la Rua de Carnaval | Ràdio Arenys 91.2FM\nFestes Carnaval Dissabte 10 de febrer del 2018\n/ Act.: 10 de febrer del 2018 a les 19:02\nL'escola Sinera guanya el premi a la millor disfressa i l'AMPA Joan Maragall a la millor coreografia de la Rua de Carnaval\n927 persones voten per escollir …\nMés de 500 persones ja han votat …\nEl Grup Artístic Carles Xena representa 'Buonasera, …\nLa Riera s'ha omplert de gent per veure les disfresses i coreografies de les 6 comparses participants de la Rua de Carnaval d'enguany.\nLa Rua de Carnaval d'enguany ha premiat amb un obsequi a tots els participants de l'activitat: els bombers de l'escola Sinera, els avis del Cau Flos i Calcat, els del carnaval brasiler de La Presentació, els del parxís del Centre Obert Tallaferro, els pirates de l'Escola d'Arts Escèniques, els Emojis de l'AMPA Joan Maragall, la Batuixa i els Txaranga Dam-mer. Tot i això, el premi a la millor disfressa se l'ha emportat els bombers de l'Escola Sinera i el premi a la millor coreografia ha sigut pels Emojis de l'AMPA Joan Maragall. El regidor de fires i festes, Quim Mas, ha estat l'encarregat de donar els premis.\nLes 6 comparses han fet tot el recorregut, que ha començat a la plaça Mare Paula fins a la plaça de l'Església, exhibint les seves disfresses i obsequiant el públic amb balls, música i coreografies. El regidor ha donat les gràcies a tothom per la participació tot i el fred que ha fet.\nEls premis s'han entregat a la plaça de l'Església, que s'ha omplert de gom a gom d'arenyencs i arenyenques disfressats. La Rua de Carnaval ha clos amb un ball infantil i, a la nit, amb el ball de Carnaval, organitzat per l'Arenys Bàsquet.\nJa la setmana que ve, i com cada any, hi haurà l'escudella de recapte del cau Flos i Calcat el pròxim dimarts i l'enterrament del Rei Carnestoltes dimecres.


Esports Archives - Pàgina 145 de 145 - Viu Molins de Rei\nEl sènior masculí de bàsquet del CE Molins de Rei perd contra el líder amb polèmica arbitral\nJose Polo • 09/11/2010\nDerrota a casa contra el Pallejà per 48 a 53 en un partit marcat per les decisions del col·legiat.\nPartit de bojos el que s’ha jugat a Gavà, amb un marcador final més propi d’un partit d’handbol o de waterpolo. El nostre Sénior ha aconseguit quinze gols en un partit, cosa que no havia aconseguit mai en la història del club.\nAlbert Arós campió d’Espanya de lluita semi contact\nAlbert Arós, de l’escola de taekwondo Taro Tae, aconsegueix el campionat d’Espanya de semi contact i queda segon en tècnica representat a la Federació Catalana d’Arts Marcials.\nJosep Saura i Alba Ruiz campions de la Copa Nacional de Catalunya de Taekwondo\nJose Polo • 04/11/2010\nL’escola de Taekwondo Taro Tae aconsegueix 3 medalles a la Copa Nacional de Catalunya sènior i 8 al Campionat de Taekwondo de la FAMC infantil de combat.\nEl Molins de Rei CF suma una nova derrota\nJose Polo • 03/11/2010\nEl Molins de Rei CF ha perdut 1 a 2 contra el Vallirana “B” i ja suma sis derrotes consecutives. L’equip de Teo Carvallo no guanya des de la jornada 2.\nDesprés de baixar de categoria la temporada passada, el CE Molins de Rei va tindre l’oportunitat de seguir a la categoria de plata de l’handbol estatal. L’economia del club ho va fer impossible.\nMolins de Rei torna a tenir waterpolo femení\nDesprés de sis anys sense cap presència d’equip femení de waterpolo al Club Natació Molins de Rei, s’ha pogut construir un equip.\nTant el Molins de Rei CF com l’Atlètic Incresa mostren el seu desig d’unir-se i conformar una sola entitat. Les negociacions ja s’han iniciat, però es troben encara en un punt inicial i han causat diverses reaccions. No és la primera vegada que els dos clubs de futbol de més tradició a la vila s’intenten […]


L'exposició sobre la mirada de Toni Socias ha rebut 5885 visitants\ndimecres, 5 de agost de 2020 08:58h\n#CasalSollericCasal SollericToni Sociasexposició\nImatge de l'exposició sobre l'obra de Toni Socias.\nL'exposició 'Vida i Color. Palma i els anys 80 des de la mirada de Toni Socias' ha rebut 5.885 visites del 2 de maig al 31 de juliol. Es tracta d'una de les exposicions més visitades a la planta noble del Casal Solleric.\nDe les anteriors exposicions que hi ha hagut a la planta noble, la dels Premis Ciutat de Palma 2018 va rebre un total de 3757 visites del 20 de gener al 17 de març. 'Anhel (sehnsucht). Una mirada sobre la col·lecció de Michael Horbach' va rebre un total de 3850 visites entre el 19 de gener i el 31 de març de 2019 i finalment 'Nada tan visible' 2367 visites del 25 de gener al 17 de març.\nEl tinent de batle de Cultura i Benestar Social, Antoni Noguera, ha explicat que «els vistants valoren de forma especial el punt d'inflexió que va significar per Palma l'impacte d'aquella generació d'artistes. Passàrem de la Palma gris que venia del franquisme a una Palma més viva, transgressora, amb color i més culta».\nPer altra banda, dins el marc de l'exposició 'Vida i Color', el pròxim dia 7 d'agost a les 21 hores el pati del Casal Solleric acollirà la projecció de 2 curtmetratges i un llargmetratge en els que Toni Socias hi va participar, amb la presència dels seus directors, Toni Bestard i Jaume Carrió. La finalitat d'aquesta activitat és donar a conèixer una activitat fonamental en la trajectòria de Socias, la seva faceta de director artístic.\nEls curtmetratges que es projectaran seran: 'Equipajes' del director Toni Bestard i 'Chat vol dir moix', del director Jaume Carrió. El llargmetratge que es projectarà serà 'El perfecto desconocido', també del director Toni Bestard.


El Teatre Principal comença la temporada gener-març aquest diumenge | Ràdio Arenys 91.2FM\nEl Teatre Principal comença la temporada gener-març aquest diumenge\nAndreu Rifé serà un dels artistes que acull la nova programació del Teatre Principal\nPinotxo és la representació que iniciarà la nova temporada del Teatre Principal. Una temporada que, tal i com apunta un dels seus responsables, Toni Riba, és variada però fa una aposta forta per la música. El que no veurem durant aquests mesos serà teatre, ja que el Teatre dels Seràfics estarà duent a terme el concurs de teatre amateur. Riba ha afirmat que també han apostat pel ballet ja que compta amb molta varietat de públic.\nEl plat fort musical el posarà el concert d’Andreu Rifé amb la presentació del seu nou disc Ping Pong. Aquesta temporada, a més, seguiran les retransmissions en directe d’òperes com Madame Butterfly, Don Giovanni o Giselle. El swing i el circ també hi tindran cabuda en aquesta nova temporada. A més, Riba s’ha mostrat satisfet del nou mètode de compra d’entrades per internet i ha assegurat que ha estat tot un èxit.\nRiba ha assegurat que el que més importa és que la gent surti satisfeta i per això s’esforçen en oferir espectacles de gran qualitat. Recordem que la primera obra serà Pinotxo el proper diumenge 26 a les sis de la tarda.


Ajuntament d'Alaquàs. Agenda.Bases del VIII Certamen Nacional de Teatre -ESCENALAQUÀS-\nEl Certamen oferix la possibilitat de gaudir a Alaquàs d'una interessant programació teatral a preus populars i desenvolupada en un entorn singular com és el Castell d'Alaquàs.\nEl Castell d'Alaquàs acollirà per uitè any consecutiu el Certamen Nacional de Teatre Escenalaquàs organitzat per la companyia Carabau Teatre i l'Ajuntament d'Alaquàs. Una iniciativa creada amb l'objectiu d'esdevenir un certamen de referència tant a nivell autonòmic com a nivell nacional que done la possibilitat de mostrar muntatges teatrals de qualitat artística notable en un lloc molt especial (el claustre del Castell). L'èxit collit en edicions passades ha fet possible la posada en marxa d'una nova edició a través de la qual s'associe el nom d'Alaquàs amb la difusió cultural i teatral. El festival tindrà lloc el dies 25, 26 i 27 de juny de 2020.\nCARABAU TEATRE va nàixer l'any 2007 amb l'objectiu de produir i distribuir espectacles teatrals a nivell nacional. Des d'aleshores, la companyia ha participat en nombrosos certàmens nacionals i internacionals de teatre i ha collit nombrosos premis destacats. Està formada per actors i actrius amb anys d'experiència en el món del teatre i formats en escoles valencians de gran renom.\nData d'inscripció: fins el 31 de gener de 2020.\nBases 433,63 Kb 07/11/2019


Iglesias i Asens es mostren molt positius després de la primera reunió de la taula de diàleg La República\nIglesias i Asens es mostren molt positius després de la primera reunió de la taula de diàleg\nEl vicepresident segon del Gobierno celebra que “els dos governs estan mostrant voluntat per encaminar el conflicte per vies sensates”\nEl líder d'Unides Podem, Pablo Iglesias, durant la segona sessió del ple d'investidura al Congrés, el 7 de gener de 2020 (Horitzontal)\nEl vicepresident segon del govern espanyol, Pablo Iglesias, assegura que és una “bona notícia” que la taula de diàleg “comenci a arrencar” i afirma que els dos governs estan “mostrant la voluntat necessària per encaminar per vies sensates un conflictes que ha fet molt de mal a Catalunya”. Als passadissos del Congrés, Iglesias –que ahir no va poder assistir a la reunió per una forta amigdalitis- admet que “el procés serà llarg i enormement complex”. També que hi haurà “moments difícils” i “diferències” i ha lamentat no haver pogut ser-hi present.\nPer la seva banda, el president d’Unides Podem al Congrés, Jaume Asens, ha destacat que la primera reunió de la taula de diàleg va ser un “pas importantíssim” i ha afirmat que ara cal intentar “apropar” i “flexibilitzar posicions”. “Tots sabem quins són els límits jurídics i legals però hi ha possibilitat de modificar normes dins de les vies legals”, ha dit. En una entrevista a TVE aquest dijous al matí, Asens ha afirmat que “el més important i crec que la delegació catalana ho va tenir clar és que per primer cop no hi ha una paret a l’altra banda, hi ha un govern que està en disposició d’escoltar i reconèixer”. El president d’Unides Podem al Congrés ha argumentat que no es pot governar Espanya sense gestionar la seva “diversitat”.\nAsens ha esperat que a mesura que la taula de diàleg avanci aniran “apareixent acords” i ha argumentat que sense solucionar el conflicte català la democràcia espanyola no podrà operar de forma “estable”.\n“Hi va haver voluntat de construir les bases del diàleg” i de “dibuixar un camp de joc on tots es puguin sentir còmodes” i “deixar l’hostilitat enrere”, ha dit.\nReunió mesa governs


Formentera constata que la reducció dels vehicles que entren a l'illa "segueix essent necessària" tot i la pandèmia - Fora Vila\nFormentera constata que la reducció dels vehicles que entren a l’illa “segueix essent necessària” tot i la pandèmia\nEconomía, Eivissa i Formentera, Fora Vila Verd, Política\nFent passes pel cor de Mallorca\nEl Consell d’Entitats de Formentera s’ha reunit per presentar i valorar els resultats del projecte formentera.eco, de regulació d’entrada i circulació de vehicles a l’illa durant l’any 2021. Així mateix, en la reunió celebrada ahir vespre, es va presentar la proposta de regulació d’entrada i circulació de vehicles per a l’estiu 2022.\nEl pròxim dimarts 18 de gener es tornarà a reunir el Consell d’Entitats en una segona sessió per recollir les impressions de les associacions i aprovar mitjançant votació la proposta, que al final de la sessió va estar enviada als representants perquè la comparteixin amb els associats.\nDonades les restriccions derivades del nivell 3 d’alerta sanitària, aquesta reunió es va celebrar de manera telemàtica. A la sala d’actes hi foren presents la presidenta del Consell de Formentera, Ana Juan, el conseller de Mobilitat, Rafael González, i la consellera de Participació Ciutadana, Vanessa Parellada, així com el secretari de l’acte i la tècnica de participació. Els representants de les associacions, dels partits polítics i membres de l’equip de govern pogueren seguir el Consell d’Entitats mitjançant una connexió en línia. En total s’hi varen connectar vint representants d’associacions.\nLa presidenta Ana Juan va recordar que la regulació de l’entrada i circulació de vehicles a Formentera és fruit d’una petició de la ciutadania en el Consell d’Entitats i de la feina que el Consell va fer amb el Govern per tenir una llei que reguli el nombre de vehicles “per aconseguir una mobilitat més sostenible per a la nostra illa”. En aquest sentit, la presidenta va explicar que fa tres anys que s’està aplicant, i ha destacat que el 2019 es va establir l’objectiu de legislatura, es va fixar en reduir un 16% el nombre de vehicles respecte al 2019 (primer any de regulació). Es va consensuar baixar, cada any, un 4% el nombre de vehicles fins a arribar al 16% esmentat.\nEn aquests moments, tot i l’arribada de la pandèmia, “s’ha demostrat que la regulació és necessària”, segons ha exposat la presidenta. Pel que fa a la primera sessió del Consell d’Entitats, Ana Juan ha assegurat que “servirà per valorar el resultat de la regulació d’aquest estiu passat i explicar la proposta sobre les taxes i el termini de regulació que el Consell d’Entitats decidirà en la sessió de la pròxima setmana”.\nD’altra banda, el conseller de Mobilitat ha presentat “els resultats del projecte formentera.eco del 2021, en què el sostre màxim de vehicles per dia ha estat de 20.591, una xifra que en cap moment s’ha superat, aconseguint així una de les finalitats de la regulació, però sent conscients que aquesta baixada no s’ha notat a la carretera durant el mes d’agost”.\nEn concret, pel que fa al nombre de turismes de visitants, durant 24 dies d’agost (del 4 al 27), l’ocupació va ser superior al 90%, i durant cinc dies del mes d’agost (14, 15, 16, 19 i 20) la quota es va esgotar.\nDades de la temporada 2021\nPel que fa a les dades de la regulació de la temporada, destaca la baixada de l’estada mitjana dels visitants que han vengut amb vehicle, que ha set de tres o quatre dies. A més, el 40 % de les reserves dels visitants amb vehicle han set de persones que han vengut només un dia. D’altra banda, també destaca l’augment dels desplaçaments dels vehicles segons es desprèn de les dades de la campanya de comptatge de desplaçaments i de les enquestes realitzades. Mentre que l’any 2019 la mitjana de viatges dels visitants era de dos al dia, el 2021 la mitjana ha set de 2,9 viatges al dia.\nComparació d’altres dades de 2021 amb les de 2019\nS’ha incrementat un 70 % la presència de ciclistes a les rutes verdes.\nHan disminuït un 28 % els usuaris del transport públic en autobús.\nHan augmentat un 8 % els usuaris de taxi.\nEl trànsit registrat diàriament a la carretera ha set igual al 2019, mentre que l’any 2019 havia baixat un 8 % respecte al 2017. Tot i això, el trànsit en hora punta s’ha incrementat un 11 %.\nCom a conclusió, i tenint en compte aquestes dades, Rafael González ha assenyalat que “la regulació ha generat un important increment en l’ús de la bicicleta i el taxi, però la pandèmia ha provocat que la gent no se senti segura utilitzant el bus, per la qual cosa ha disminuït el nombre d’usuaris”. D’altra banda, la pandèmia ha provocat una reducció de l’estada mitjana i un increment dels desplaçaments diaris dels visitants. Segons ha afegit el conseller, “això ha provocat saturació a la carretera i la sensació que hi havia un gran nombre de vehicles, així com ens han traslladat els formenterers i formentereres”. Per aquests motius, Rafael González ha assegurat que “s’ha de continuar reduint el sostre de vehicles, s’ha d’aconseguir dissuadir als visitants perquè no venguin només un dia i s’ha d’augmentar el control”.\nProjecte formentera.eco 2022\nLa proposta presentada en el Consell d’Entitats per al 2022 ha set:\nFer una nova reducció d’un 4 % respecte al sostre de vehicles de 2019.\nAny 2020: – 4 %\nAny 2021: – 8 %\nAny 2022: – 12 %\nAny 2023: – 16 % (objectiu de legislatura)\nAixí, el sostre de vehicles quedarà fixat per aquest 2022 en 19.696. Per primera vegada s’abaixarà dels 20.000 vehicles.\nTermini de regulació i taxes a debat\nA la sessió s’ha portat a debat el termini de la regulació i la taxa. Els representants de les associacions ho consultaran amb els seus associats i la pròxima setmana es votarà en la segona sessió.\nOpció 1: des del 15 de juny fins al 15 de setembre.\nOpció 2: des de l’última setmana de juny fins a la primera setmana de setembre (com el 2021).\nOpció 1: triplicar la taxa (turismes 3 €/dia amb un pagament mínim de 15 €; motos 1,5 €/dia amb un pagament mínim de 7,5 €).\nOpció 2: duplicar la taxa (turismes 2 €/dia amb un pagament mínim de 10 €; motos 1 €/dia amb un pagament mínim de 5 €).\nLa web per fer les reserves per a l’estiu del 2022 s’activarà durant la segona quinzena de febrer. Fins a la modificació de la taxa (mesos d’abril o maig) s’aplicarà la taxa actual fixada per cotxe: 1,00 €/dia, amb un import mínim de 5,00 €; i per moto (motocicletes i ciclomotors): 0,50 €/dia, amb un import mínim de 2,50 €. Per als residents de Formentera i la resta d’illes i per als vehicles elèctrics, l’acreditació és gratuïta.\nFins a l’activació de la web, totes les reserves prèvies d’allotjament o de passatge de vaixell per a vehicles tendran garantida l’autorització per circular.\nRafael González ha recordat que l’objectiu final del projecte formentera.eco és “aconseguir una illa amb una mobilitat sostenible amb més presència de vianants, bicicletes i transport públic en detriment dels vehicles privats”.\nAquest 2022 es destinaran 270.000 € al transport públic en autobús per prestar el servei prepandèmia i recuperar el 28 % dels usuaris perduts l’any 2021. Així mateix, se’n continuarà oferint el servei gratuït per a menors de 18 anys (residents i visitants) i per a persones amb dependència i els seus acompanyants (residents i visitants).\nEl conseller també ha anunciat que, amb consens amb l’associació del taxi, per als estius del 2022 i 2023 donaran servei quaranta-nou taxis (vint-i-cinc llicències ordinàries i vint-i-quatre estacionals), la qual cosa significarà un augment del 29 % respecte a l’estiu de 2021, que hi va haver trenta-vuit llicències (vint-i-cinc ordinàries i tretze estacionals).\nCom a feina pendent, abans de la temporada es potenciarà l’ús del camí des Brolls a peu i en bicicleta que uneix la Savina, Sant Francesc i es Pujols amb el tancament del pas de vehicles de motor, excepte als veïns, segons s’ha recordat. Així mateix, es continuaran donant ajudes a residents per a la compra de bicicletes tradicionals i elèctriques.\nReforç del control i noves campanyes informatives\nPer acabar, Rafael González ha explicat que es reforçaran els sistemes de control. Actualment hi ha càmeres de control a la Savina i una càmera mòbil. El 2022 se n’instal·laran a la rodona de l’hospital; així mateix, els controladors verificaran els vehicles estacionats, i a la Savina els vehicles de lloguer estacionats hauran de mostrar informació sobre el contracte de lloguer en vigor.\nAmb l’objectiu que per l’inici del període de regulació tots els vehicles, inclosos els dels residents, disposin de la seva autorització, al mes de maig el Consell realitzarà una campanya informativa específica amb aquesta finalitat.\nF.V. 12 gener 2022


Guia Epsilon Linux/Què és Epsilon - Viquillibres\nGuia Epsilon Linux/Què és Epsilon\nEpsilon és un sistema operatiu dissenyat per a funcionar en PC i plataformes x86. De fet, és una modificació/adaptació del s.o. Linux Mint 13. O sigui, que qualsevol informació o guia de Linux Mint, també serà informació útil per l'ús de Epsilon Linux. Al mateix temps, Linux Mint és un derivat d'Ubuntu, un dels sistems Linux més popular al món. Trobareu molta informació i ajuda a internet si cerqueu posant Ubuntu.\nUn ordinador pot fer servir Epsilon de la mateixa manera com fa servir Microsoft Windows o, fins i tot, pot fer servir els dos. Un ordinador fent servir tant Windows com Linux es coneix amb el nom “dual-boot” (arrencada dual, l'usuari selecciona quin sistema operatiu vol iniciar en encendre l'ordinador). Això també serveix amb Apple Mac OS, BSD, altres distribucions Linux i, en general, amb qualsevol altre sistema operatiu. Un ordinador pot, fins i tot, ser “multi-boot” (arrencada múltiple) i oferir una àmplia selecció de sistemes operatius per arrencar a l'inici.\nEpsilon funciona correctament sense la necessitat de tenir altres sistemes operatius, però també cohabita correctament, auto-detecta i es comunica sense problemes amb altres sistemes operatius. Per exemple, si s'instal·la Epsilon en un ordinador que està fent servir Microsoft Windows (XP, Vista o qualsevol altra versió), Epsilon detectarà Windows. Llavors, es configurarà automàticament un sistema dual-boot per a poder seleccionar entre Epsilon i Windows en encendre l'ordinador i, a més, serà possible accedir als arxius de Windows des de Epsilon ; al inrevés de windows, que no és capaç de accedir als arxius de Linux.\nEl propòsit d'Epsilon és proveir un sistema operatiu d'escriptori per a usuaris domèstics, especialment els joves, amb tot el programari habitual d'un usuari "normal" afegint-hi un bon grapat de jocs. Tots aquests programes es poden fer servir sense cap cost gràcies a que són de llicència gratuïta. Una de les ambicions de qualsevol sistema basat en Linux és esdevenir una alternativa a Microsoft Windows fent més fàcil l'ús de les tecnologies avançades.\nL'objectiu no és assemblar-se a Microsoft Windows o a Apple Mac OS, sinó desenvolupar la nostra pròpia idea de l'escriptori ideal. Nosaltres haurem de treballar per treure el millor de les més modernes tecnologies que existeixen per a Linux i fer fàcils de fer servir per a tothom les característiques més avançades.\nObtingut de «https://ca.wikibooks.org/w/index.php?title=Guia_Epsilon_Linux/Què_és_Epsilon&oldid=44269»


Heu descansat bé?\nAvui ja farem feina amb el material que ahir vareu poder anar a recollir a l'escola. Tenim els quadernets de matemàtiques: 1.3 de numeració i 1.2 i 1.3 d'activitats competencials. També fotocòpies de lectura, de català i de castellà, de naturals i de socials. Jo us aniré dient quines feinetes farem cada dia (com fins ara).\nLes pàgines del quadern 1.2 d'activitats competencials que ja hem anat fent (de la pàgina 2 a la pàgina 9) es poden tornar a fer al quadern, si voleu, o deixar-ho sense fer.\nGuardau totes aquestes feinetes, i també les que ja estan fetes, d'acord?\nAvui és dimarts 28 d'abril 2020 ( ho marcam a l'agenda)\n⏩ De matemàtiques farem les pàgines 10 i 11 del quadernet 1.2 d'activitats competencials. Recordau que al quadernet basta posar la data curta adalt de la primera\npàgina: 28 - 4 - 2020\n⏩ De català farem la següent fotocòpia:\nEl primer exercici s'ha de llegir i pensar quines paraules van bé a cada espai. Escriviu dins la pauta i pensau que hi ha lletres que surten per alt i altres que surten per baix.\nEn el segon exercici construim frases i les tornam a escriure abaix, a la pauta.\nRecordau: primer escrivim el nom complet, després la data llarga. Totes les fotocòpies estan en lletra lligada, noltros també hi escriurem, teniu el model per fer-ho bé, bona lletra, a poc a poc, d'acord?\nEn acabar podeu fer un dibuix darrera d'una de les frases que heu construit. Triau la que volgueu.\n-Els qui acaben ràpid poden tornar a escriure les frases del primer exercici, amb bona lletra, a un altre full. També poden escriure els números del 45 al 69 botant de 2 en 2 i botar de 5 en 5 del 90 al 40.\nPublicat per Susana Mir a 0:17\nBon dia a tothom Heu descansat bé? Ja heu berenat...\nBon dia famílies Com estau avui? Va anar bé la fe...\nBon dia a tots Heu descansat bé? Avui ja farem ...\nBon dia famílies Com ha anat aquest cap de setman...\nBones, vos deix els dibuixos i feinetes tan precio...\nBon dia famílies Heu descansat bé? vareu passar u...\nBones a tots Avui per acabar el dia vos volia dei...\nBon dia de Sant Jordi a tothom!🌹🐉 Com estau? Pa...\nBon dia famílies Com estau avui tots? 🌂No sé a P...\nBon dia a tothom Com estau avui? Heu descansat bé...\nBon dia famílies Esper que tots esteu bé. Com han...\nHola a tothom Aquí teniu més fotos de les coses t...\nBon dia famílies Avui és el darrer dia abans de l...\nBon dia a tothom Ja estau desperts? berenats i den...\nBon dia estimats i estimades Com heu passat el ca...\nBon dia famílies Com ho duim? Pels qui me deman...\nBon dia nins i nines Heu descansat bé? Heu berena...\nFamílies Perdonau, però el calendari té un error....\nBon dia estimats i estimades Com heu dormit avui?...


Aleksandr Golovin, alternativa a Eriksen | We Love Barça\nAleksandr Golovin, alternativa a Eriksen\nEl futbolista del CSKA és molt més assequible, tant pel traspàs com pel sou\nSamper: "El moment de quedar-me al Barça és ara o mai"\nEls jugadors del filial amb més opcions de fer la pretemporada amb Valverde\n27 Juny, 2018 - 11:46\nA punt de començar la finestra del mercat d'estiu, el Barça continua mirant el mercat per satisfer les peticions de Valverde sense disparar els costos. Per exemple, veient que un futbolista com Christian Eriksen (del Tottenham) és absolutament inassequible, la secretari tècnica ha anotat el nom d'Aleksandr Golovin, una de les revelacions del Mundial.\nEl jugador del CSKA ha fet 22 anys, però —segons que informa Fernando Polo a Mundo Deportivo— fa temps que el Barça l'estudia. Robert Fernández l'havia anat a veure, i els actuals responsables de la secretaria tècnica, Eric Abidal i Ramon Planes, comparteixen l'interès en el futbolista. Segons els càlculs que es fan al club blaugrana, el cost del fitxatge estaria cap als 25 milions.\nAmb l'avantatge de no ocupar plaça d'estranger (una circumstància que comparteixen tots els futbolistes russos, encara que no siguin comunitaris), diversos clubs han sondejat Golovin: Juventus, Arsenal i Chelsea també hi estan interessats.


Gastrobar, què és i quines característiques el defineixen\nGastrobar, què és i quines característiques porta\n30 de març de 2021 (17:28 CET)\nUs expliquem què és un Gastrobar i quines són les seves característiques principals que el fan destacar per sobre d’altres restaurants.\nL’hostaleria s’ha vist perjudicada per la pandèmia de la COVID-19 que encara no hem superat del tot. Aquesta crisi ha causat que molts comerciants busquin formes innovadores i originals de presentar els seus productes, com és el cas del Gastrobar que ens ocupa en aquest article. No és una tendència nova, però sí que s’ha popularitzat més en els darrers anys per obrir el ventall de possibilitats que ofereix la gastronomia del nostre país. A continuació us expliquem què és un gastrobar i destaquem les seves característiques principals per a que podeu comprendre el terme a la perfecció, a més d’animar-vos a provar-lo si teniu l’opció de fer-ho.\nQuè són els gastrobars i característiques principals\nVa ser al voltant de l’any 2008 quan es va començar a emprar aquest terme. Bàsicament, fa referència als locals de restauració centrats en oferir “plats d’autor” creats per xefs de renom a qualsevol tipus de client que ho pugui costejar. Els productes que s’ofereixen són d’alta qualitat, elaborats al moment amb matèries primes de temporada i en forma de tapes, racions i pinxos.\nEl factor més important en aquest tipus de bars és que tot i que els plats semblin a l’abast de poques butxaques, s’adapten en major o menor mesura a uns preus bastant assequibles per a que gairebé tothom, independentment de la seva economia, pugui tastar-los. Aquí us deixem totes aquestes característiques i algunes més, resumides:\nPlats d’autor: elaborats per un xef qualificat, que té idees pròpies i que no podem trobar en cap altre establiment.\nMenjar d’alta qualitat: amb productes frescs i de temporada, sabor intens i distintiu i un acabat que desprèn qualitat i excel·lència per tots els costats.\nLocals petits: per poder atendre de forma més personalitzada a cada client i que no hagin d’esperar massa més enllà del temps que el plat tarda en ser preparat.\nCarta breu: pocs plats disponibles però molt originals i atractius.\nPlats atractius visualment: els plats d’autor solen ser petits però de gran sabor i amb una presentació acolorida i atractiva per a que quedin molt bé en les fotos que els clients fan i de ben segur acabaran compartint a través de les xarxes socials, creant així una sèrie de recomanacions molt útils per a la promoció del restaurant en qüestió.\nPreu assequible: tot i tractar-se de plats elaborats i d’autor, una de les característiques dels gastrobars és la de que els preus dels seus pinxos, racions i tapes solen ser bastant assequibles. No són barats, però tampoc són caríssims com es podria esperar per aquest tipus de menjar.\nTot i això, no tots els que s’autodenominen gastrobars compleixen les característiques anteriorment mencionades. Alguns no tenen xefs a la cuina, mentre que d’altres no ofereixen plats de massa qualitat i també hi ha aquells en els que el preu es dispara.\nPer aquest motiu, us recomanem buscar bé opinions de clients que hagin visitat abans que nosaltres l’establiment en qüestió. A més, avui dia molts restaurants bars pengen la seva carta online, per la qual cosa la podem descobrir i saber si ens interessa abans de presentar-nos a la porta del local.\nGarlic Gastrobar! Boníssim tot, i de molta qualitat! www.garlicgastrobar.es/ Carrer d'Esteve Albert, 43, 08304 Mataró


Ja fa quatre anys que ens vam veure assaltats per les primeres notícies d’una crisi que només és comparable a la de 1929. Quatre anys de «brots verds», promeses pomposes d’una recuperació i grans reformes. Quatre anys durant els quals tots els anuncis de recuperació, que era just a la cantonada, s’han truncat davant uns fets sempre tossuts. La intervenció pública a escala global, sens dubte, ha evitat un enfonsament de l’estructura econòmica tan catastròfic com el que va seguir el crack del 29, però ha estat incapaç de generar un nou cicle de creixement que s’assembli, ni tan sols mínimament, a una expansió econòmica.\nI, no obstant això, el més significatiu, des del punt de vista polític, ha estat la ràpida adaptació dels grans agents econòmics. Els centres de poder capitalista, liderats per un sector financer que ha mantingut intacta la seva capacitat política, han pressionat amb èxit per exigir el seu rescat per part dels estats i, després, rellançar una contraofensiva al·lucinant i ambiciosa, que ha significat l'atac més important a l'història de l'estat del benestar contra els drets laborals i les pensions, la sanitat i l'escola públiques.\nTotes aquestes intervencions han estat disfressades d'arguments inversemblants, recollits i multiplicats per suposats experts, periodistes i polítics de tota mena per tal de justificar l'injustificable: una concentració de poder i riquesa en cada cop menys mans, i un allunyament progressiu dels centres de decisió real de qualsevol instància de control democràtic. Se'ns vol fer creure que estem vivint un moment d'escassetat, de manca de recursos, quan la riquesa avui és més gran que en qualsevol altre moment de la història.\nAmb les mobilitzacions iniciades el 15-M i que han tingut continuïtat en un moviment d’assemblees i ocupacions de places, i nombroses manifestacions massives, s’ha aconseguit aturar un procés de despolitització de la societat i d’allunyament de la intervenció pública de la majoria de la població per començar a revertir-lo a favor d’una discussió cada cop més generalitzada sobre els motius de la crisi i qui en són els guanyadors i els perdedors.\nÉs per això que aquest petit llibre surt a la llum. Perquè la reflexió sobre el moment que vivim i les discussions i propostes que es generin siguin el fruit de la participació del conjunt de la societat i no el fruit de les propostes d’experts, és important que tothom estiguem en condicions d’entendre la lògica d’un sistema que sembla molt complicada però que obeeix a regles de fet molt senzilles i clares, que s’oculten darrere discursos foscos aparentment inintel·ligibles.\nL’Observatorio Metropolitano de Madrid (www.observatoriometropolitano.org) és un col·lectiu híbrid d’investigació i intervenció política format per activistes i professionals de diversos àmbits. El seu propòsit principal és oferir síntesis crítiques sobre les principals línies de transformació de les metròpolis contemporànies. Es tracta d’una tasca que, desgraciadament, ha estat abandonada per gran part del treball acadèmic i institucional, però que resulta extremadament urgent per emprendre qualsevol acció política democràtica digna d’aquest nom. Entre les seves publicacions més destacades, cal esmentar: Madrid ¿la suma de todos? Globalización, territorio, desigualdad (Traficantes de Sueños, 2007) i Fin de ciclo. Financiarización, territorio y sociedad de propietarios en la onda larga del capitalismo hispano (Traficantes de Sueños, 2010).\nHistoria reciente del modelo de crecimiento español: de la entrada en Europa a la crisis de 1992 (Observatorio Metropolitano, Revista de Economía Crítica)\n«La financiarización es una forma de contar, gobernar y extorsionar la riqueza»\n«l'Observatorio Metropolitano ens han posat en evidència allò que ja sabíem els historiadors. El creixement econòmic és excepció, i els llargs períodes d’estancament, norma» (Xavier Diez, Diari de Girona)\nAudio de la presentació a Barcelona de Els fraus de la crisi\nPer entendre el frau de la crisi (Àlex Vila, Directa)\nLa crisis que viene pone de manifiesto que no hay nada más político que la economía (Albert Puig Gómez, Revista de Economía Crítica)\nLa ficció d'una societat de classes mitjanes (El Pesol Negre, novembre 2012)


Professionals d'èlit han passat per les jornades d'animació en l'Escola d'Art — Pagina 66, Noticias de Alcoy y de El Comtat\nProfessionals d'èlit han passat per les jornades d'animació en l'Escola d'Art\nL'alcoià Pablo Llorens o Jaime Maestro, alguns dels participants.\nL'Escola d'Art i Superior de Disseny d'Alcoi ha organitzat les 'Jornades d'Animació' que han tingut destacats conferenciants que han oferit els seus coneixements i experiència als alumnes del centre en les conferències que han tingut lloc al Saló d'Actes.\nD'entre les figures més destacades que han passat per l'EASDAlcoi han estat Jaime Maestro, que actualment està dirigint 'Animal Crackers' conjuntament amb Tony Bancroft, director de 'Mulan', i Scott Java.\nAquesta pel·lícula, d'àmbit internacional, comptarà amb les veus d'actors reconeguts com Emily Blunt, Sylvester Stallone o Danny DeVito. Aquest professional del sector de l'animació ha centrat la seua conferència en 'Produccions i coproducccions en 3D'.\nAltre dels ponents que ha participat en aquestes jornades ha sigut l'alcoià Pablo Llorens, guanyador del Goya a millor curt d'animació en el 1995 amb 'Caracol, col, col' i també en el 2005 amb 'El enigma del chico croqueta'. En aquest cas, Llorens ha oferit una ponència sobre 'Els secrets del Stop Motion' i un taller pràctic de 'Modelatge i Lypsinc'.\nTambé ha participat Maria Trénor, qui també va estar nominada als Goya amb seu curt animat 'Exlibris' en l'any 2011, i que posteriorment amb 'Con qué la lavaré' va recollir 14 guardons, d'entre els què destaca el de la Berlinale International Film Festival. En aquest cas, Trénor ha parlat de 'La investigació en un projecte personal'.\nCal destacar també la taula redona que s'ha organitzat, 'Sector professional de l’animació valenciana, context actual i oportunitats', que ha tingut lloc amb la presència de figures importants de la producció audiovisual valenciana com Paloma Mora, presidenta de l’Associació Valenciana de Empreses Productores d’Animació, Jose Luis Moreno, Director de CulturArts-IVAC i César Martí, director de Continguts i Programació de la nova radiotelevisió valenciana 'À Punt'.


LA CREATIVITAT DE L'ANNA: Дед мороз и Снегурочка\nДед мороз и Снегурочка (Ded Moros i Snegurochkа)el nom rus de la nostra disfressa. La traducció és Avi Gel (el qui porta regals als nens i les nenes) i nosaltres les noies anàvem de la néta de l'Avi Gel (la seva ajudant).\nLes disfresses de les nenes me les va regalar la meva conyada Mercè que viu a Russia. I Jo he cosit totes les disfresses dels adults, amb l'ajuda de l'Andreu, de la meva iaia, de l'Illa i de l'Elena. L'Elena coneix molt bé les tradicions de Russia ens va fer les corones a totes les noies. Han quedat precioses. Moltes gràcies Elena.\nMireu totes les disfresses cosides i apunt per anar de Carnaval:\nCom cada any totes les disfresses estan forades per dintre amb roba piriné. Perquè a Torelló fa molt de fred i així anem ben preparats. A més a més aquest any com que anava amb la disfressa he fet manobles de conjunt i les Snegurochkа també duien penjat uns posa mans típics de russia!! Ah i les barbes són disseny de l'Andreu amb unes cortines de l'Ikea. Per Carnaval tot s'hi val!!!\nVeureu que amb tots nosaltres hi ha un osset polar, és la Leila porta la primera disfressa de l'Ona que la van fer la meva mare i la meva iaia.\nI aquí ja estem de Carnaval: (la música que he triat és russa la canten l'avi gel i la seva néta).\nДед мороз и Снегурочка on PhotoPeach\nMoltes gràcies pels vostres comentaris, sempre m'alegren en dia!\nPublicat per ANNA a 0:14\nEtiquetes de comentaris: disfresses\ncristina 11 de febrer de 2013, a les 0:48\nQuina disfressa més originsl! No coneixia aquesta història de l'avi i la seva neta repartint regals. Clar, a tot el món hi ha mola gent gent per repartir taaaaants regals de Nadal...\nM'ha fet molta gràcia veure totes les fotos! Esteu molt guapos!\nCristina 11 de febrer de 2013, a les 16:59\nTela marineraaaaaa!!!!! Preciós!!!\nAnna Teis 12 de febrer de 2013, a les 18:27\nQuina passada, i quina feinada. Felicitats.\nMarta 15 de febrer de 2013, a les 21:57\nUau!! Quina feinada! Es veuen maquíssims!\nMaite G. 18 de febrer de 2013, a les 9:42\nQuina passada de disfresas!!! I quina feinada, espero que tinguessis ajuda?\nEn el meu cas, cada any quedo tipa de disfreses, perquè la majoria les he de cosir jo.\nPerò et recompensa lo ve que s'ho passa la canalla aquest dia.\nFeu molt de goig!!\nAigua d'espígol 20 de febrer de 2013, a les 11:54\nCarai!!! Que guapos i guapes tots i totes!!!!! i quina feinada!!! T'han quedat molt bé Anna!\nLa moda de la Paula\nUN DETALLET PER LA SU.\n7 ANYS DE L'ONA


El PSC ha estat la força més votada a Lloret, seguit per ERC, Junts i Vox | Nova Ràdio Lloret\nEl PSC ha guanyat clarament les eleccions del 14-F a Lloret de Mar. Igual que arreu de Catalunya, els socialistes han estat el partit més votat, però aquí a la vila la diferència amb la segona força, ERC, és molt més alta.\nEn aquest sentit, el PSC ha obtingut el 28% dels vots, mentre que ERC s’ha quedat amb el 17%, molt a prop de Junts per Catalunya, que no arriba per poc al 17%. La quarta opció més votada ha estat Vox, seguit de C’s, En Comú Podem, PDeCAT, PP i CUP.\nUna veïna votant aquest 14F a Lloret\nA la ràdio hem valorat els resultats a la vila amb representants locals dels diferents partits. El portaveu del PSC, Francisco Pastor, està molt content amb els vots que ha rebut la seva formació, 2.555; com diem, un 28%.\nEn segon lloc, els veïns han triat ERC, que ha rebut el 17% (1.559 vots). El portaveu, Jordi Orobitg, creu que és una bona xifra, tenint en compte diferents factors, com el desgast que han tingut en el Govern de la Generalitat.\nMolt a prop, com a tercera força, hi ha Junts per Catalunya, que no arriba al 17%, amb 1.541 vots. Maria Antònia Batlle, que serà diputada d’aquesta formació, creu que és un molt bon resultat.\nVox se situa en el quart lloc, amb 1.114 vots, el 12%. A distància, hi ha Ciutadans, que obté el 7% dels vots (638 en nombres absoluts). Jordi Hernández, portaveu de la formació taronja, reconeix que han patit una forta davallada, tant en l’àmbit local com general, i hauran de fer autocrítica.\nLa setena força més votada ha estat En Comú Podem, amb el 5% dels vots (493 vots absoluts). Un membre del partit, Frederic Guich, reconeix que és un resultat baix, però creu que això referma que en l’àmbit local hi ha dos regidors molt potents que a les eleccions municipals aconsegueixen triplicar els resultats.\nEl PDeCAT, liderat per l’alcalde, Jaume Dulsat, no ha arribat al 5%, amb 428 vots. Dulsat reconeix que és un molt mal resultat i que, aquí a Lloret, esperaven obtenir molt més suport.\nA la cua, hi ha el PP, amb un 3% dels vots a Lloret, que es tradueixen en 316 vots absoluts; i la CUP, que frega el 3% amb 270 vots.\nUna membre d’una mesa preparant-se per posar l’EPI\nAquestes han estat les primeres eleccions celebrades a Catalunya en plena pandèmia. Això ha obligat a activar una sèrie de protocols que, segons l’alcalde, a Lloret de Mar han tingut un resultat molt positiu.\nL’altra dada destacada del 14F és la baixa participació que hi ha hagut. Seguint la tònica d’arreu de Catalunya, a Lloret aquest diumenge ha votat només el 46% del cens, que es tradueix en 9.343 vots, segons el web del Parlament. La participació cau fins a 29 punts per sota dels comicis anteriors. L’abstenció, per tant, ha estat del 55%. Tots els partits han coincidit en destacat que, malgrat la complicació del moment, cal fer autocrítica i analitzar per què la ciutadania no s’ha mobilitzat més per participar a les eleccions.\nA més, hi ha hagut 81 vots en blanc i 191 vots nuls.\nArticle anteriorMaria Antònia Batlle serà la primera dona de Lloret diputada al Parlament de Catalunya\nArticle següentBon Dia Bona Hora – 15 Febrer 2021


Delgado: "Catalunya és terra d'acollida i també terra d'exili. Ens hem de comprometre amb l'atenció a les persones refugiades"\nLa consellera Dolors Bassa ha explicat que entre el Govern, entitats i el món local s'ha impulsat el Programa Català de Refugi per poder acollir les persones refugiades\nLa diputada de Junts pel Sí Adriana Delgado ha defensat aquest matí al Parlament que és “un deure” que Catalunya aculli les persones que han de fugir de la violència, la guerra i la repressió als seus països. “Catalunya és terra d'acollida i també terra d'exili. Apel·lant a la memòria, tant les institucions com la societat civil, ens hem de comprometre amb l'atenció a les persones refugiades, és el nostre deure legal però sobretot humanitari”, ha afirmat Delgado, que ha preguntat al Govern quina està sent la tasca que es desenvolupa en aquest sentit.\nDelgado ha volgut destacar també la tasca que s'està fent des de la societat per ajudar les persones refugiades: “La societat civil també s'ha organitzat, com per exemple, amb la campanya Casa nostra, casa vostra, que entre altres actes, organitza aquest dissabte un concret al Palau Sant Jordi i una manifestació el dia 18 a Barcelona que ha de ser massiva”. La diputada ha reiterat que aquestes accions s'impulsen perquè l'Estat no fa aquesta tasca. “Són les reaccions polítiques i civils davant la rígida gestió dels refugiats per part dels estats. El programa estatal d'asil que cobreix les necessitats bàsiques dels refugiats és un sistema centralitzat, restrictiu i burocratitzat, com hem denunciat en nombroses ocasions”, ha afirmat.\nLa consellera d'Afers Socials Dolors Bassa ha explicat que el Govern conjuntament amb les entitats ha impulsat un programa per poder acollir aquestes persones refugiades: “El Programa Català de Refugi es basa en experiències internacionals d'èxit i suposa un pas endavant en l'acollida. És un programa fet entre tots: Govern, entitats i món local”, ha explicat. “Demanàvem 500 mentors per tirar endavant un programa pilot i ja s'han inscrit 1.270 persones”, ha afegit. “Hem fet un programa propi per compromís democràtic, per cobrir les mancances de l'Estat i perquè tenim marc legal per fer-ho”, ha sentenciat.


Balaguer viurà un cap de setmana esportiu amb\nMés participació, més nivell i més èxit que mai; això és el que s’espera per al proper dissabte 24 a la capital de la Noguera.\nEl cap de setmana, Balaguer i comarca podran gaudir d’un dels esports més de moda en l’actualitat; passant pels racons de la comarca i pels carrers i entorns de Balaguer podrem gaudir d’una de les disciplines esportives amb i una de les edicions amb més participació.\nLa prova del dissabte en la modalitat de muntanya coincidirà amb el campionat de Catalunya de triatlons de muntanya. El circuit traçat pels organitzadors de la prova, l’Ajuntament de Balaguer i el Club Esportiu pedala.cat, faran de l’encant dels participants que per primer cop es repetirà circuit de BTT com el de l’edició anterior i que mai s’havia fet respecte les anteriors edicions. La prova de Balaguer es considerada una de les més dures i tècniques a nivell de BTT tot i la curta distància del recorregut, però l’exigència tècnica de la prova fa de l’encant dels participants i del nombrós públic assistent que ocuparà molts punts en els camins i corriols per on traça el circuit.\nLa modalitat del Quadratló, serà prova puntuable per la Copa del Mon de Quadratló, on només 10 seus ostenten aquest títol honorífic. La bona predisposició i acceptació en al seva primera edició, la del 2018, ha fet que per la present s’hagin duplicat el nombre de participants i a hores d’ara ja tinguin les 50 places cobertes en la modalitat amb kayac.\nDonant inici les proves a l’embassament de St. Llorenç, amb el tram de natació; continuant amb el circuit de BTT o de carretera en el Quadratló, ambdós de 22 km de recorregut total, amb una duresa important i uns paratges agradables que cobriran les poblacions de St. Llorenç, Gerb i Vilanova; per arribar a Balaguer, i seguir amb la part de piragua (Quadratló) al riu Segre al seu pas per Balaguer i concloure la prova amb el clàssic circuit urbà per la bultra del Segre.


Llavors de Chia - Remeiets - Remeiets\nInici / Remeis / Aparell Reproductor / Embaràs, Lactància / Llavors de Chia – Remeiets\nLlavors de Chia – Remeiets\nLes Llavors de Chia, considerades un super-aliment, són una excel·lent font d’omega 3 vegetal que actua com a neurotransmissor i millora les capacitats cerebrals a l’hora que ajuda a disminuir el colesterol i a prevenir malalties cardiovasculars.\nLlavors de Chia - Remeiets quantity\nCategories: Alimentació, Aparell Circulatori, Aparell Digestiu, Aparell Locomotor, Artrosi, Osteoporosi, Cardiopaties, Colesterol, Triglicèrids, Dèficit Atenció, Concentració, Diabetis, Embaràs, Lactància, Estrenyiment, Llavors, Complements, Cacau, Mala Circulació, Metabolisme, Pèrdua Memòria, Alzheimer, Remeis Etiquetes: Alimentació ecològica, Alzheimer, Articulacions, Artrosi, Cames cansades, Cardiopatia, Colesterol, Complements i superaliments, Dèficit d'atenció, Demència senil, Diabetis mellitus, Embarassades, Estrenyiment, Exàmens, Falta de concentració, Hiperactivitat, Llavors, Mala circulació, Omega 3, Osteoporosi, Pèrdua de memòria, Remeiets, Remeis per anar de ventre, Remeis per cagar, Restrenyiment, Semillas de Chia, Triglicèrids\nLes Llavors de Chia estan considerades un super-aliment.\nSón una excel·lent font d’omega 3 vegetal que ajuda a disminuir el colesterol i a prevenir malalties cardiovasculars.\nL’omega 3 de les llavors de chia, a més, actua com a neurotransmissor i millora les capacitats cerebrals, ajuda a concentrar-se i contribueix a regular estats d’hiperactivitat infantil.\nTambé són riques en calci esdevenint un complement clau per al desenvolupament i remineralització dels ossos.\nAporten una gran quantitat de fibra soluble, en contacte amb líquid s’inflen i formen una gelatina que actua regulant el trànsit intestinal i prevenint l’estrenyiment.\nA més regulen l’absorció del sucre, beneficiant el control de la diabetis.\nPer activar les llavors de Chia és necessari macerar-les durant almenys 15 o 20 min. o tota la nit amb una mica d’aigua, suc de fruites, beguda vegetal o iogurt.\nSabrem que estan actives quan hagin fet la seva gelatina.\nTambé es poden prendre triturades.\nPrendre preferentment a l’hora d’esmorzar, soles o acompanyades de fruita, cereals, iogurt, etc.\nExtracte de Carxofa – Soria Natural


El Racó de la Veu del Cor: El cercle de la realitat humana\nEl cercle de la realitat humana\nÉs sabut que la nostra ment té la capacitat de crear. Aquest potencial no es decanta vers l’amorós o el no amorós. La ment té la capacitat de crear qualsevol situació, esdeveniment segons els paràmetres als quals l’haguem sotmesa. Si el seu contingut és blau, materialitzarà una realitat blava; si és vermell, el que veurem serà vermell; però si el que conté en el seu interior és l’arc de Sant Martí, materialitzarà l’arc de Sant Martí. No podem deixar de relacionar el que veiem y escoltem en el nostre entorn, aquesta realitat nostra, amb la ment. Estem en temps de grans canvis, i molt s’ha dit sobre la Nova Era actual, malgrat tot, encara hi ha qui se sent identificat amb tot desequilibri que li succeeix, o el que és el mateix: “Jo penso així i així ho crec”.Quan alguna cosa no amorosa ho comencem a divulgar, estem posant i creant més energia del mateix tipus en aquesta transmissió, en aquest esdeveniment, fomentant que tot continuï com ara i es reprodueixi més del mateix. La nostra ment és summament poderosa per a crear segons els nostres pensaments i creences. Ens sentim identificats amb un tipus de societat i món, segons el nostre món interior. Algú pot exclamar:\n- Jo no sóc així! Sóc un ser positiu i cada dia em treballo per a poder continuar evolucionant des de l’amor! Jo respecto a tots i no faria mal a ningú. Abans de continuar m’agradaria comentar-vos que ningú vol fer mal a ningú per naturalesa. A vegades la no-consciència no es manifesta en els grans titulars, però sí en la lletra petita del nostre dia a dia. Les nostres intencions són les millors per a tots, però la nostra actitud, les nostres paraules o pensaments no sempre coincideixen amb el que expressem davant els altres. No sempre el nostre interior coincideix amb el que expressem en la nostra quotidianitatUs parlo des del coneixement i l’aprenentatge d’anys d’observar al ser humà i treure tots els filtres de la meva ment per que el meu cor pugui discernir la realitat del desig individual. Sento les energies de la por, avançant en mig de la dualitat, envoltant-me de sers que necessiten la Llum de la consciència. Sers pregonant les seves intencions pel major bé de tots, els seus desitjos i pregàries realitzades a diari per un món millor, suplicant a un Ser Superior perquè posi una mica de pau i amor, misericordiós vers els que es troben en aquesta dimensió. Les seves intencions són bones, però es troben en mig d’una vida de ficció. La creació d’un nou món depèn de cadascú. És a partir d’un, de l’interior d’un mateix com podem canviar aquest entorn ple de dualitat i mires estretes. Les generacions anteriors han marcat les seves ments i les seves consciències cel•lulars. Tots ells vibren des del raciocini i la terrenalitat. La seva densitat no els permet tallar les cordes del desaferrament creient que allò que ha estat durant segles, encara és vigent en els nostres temps actuals. La seva ment creu en un prototip de vida degut al que han viscut, però les vibracions dels seus passats no facilitaven l’alliberament del que va ser per a SER, ara, un mateix. Aquestes energies, impregnades en els seus ADN, han permès recrear uns pensaments i creences obsoletes, degut a una falta de consciència en els nostres temps. La nostra ment recrea i es basa en tot el que en ella se li ha introduït i arxivat al llarg dels anys. Hi ha un filtre creat que fa que tot el viscut sigui d’aquell color, no volent, sovint, obrir-se a una nova visió de la vida. Molts, aparentment donen un primer pas, però és tan forta la influència del viscut i transmès pels seus ancestres, que es queden en el coneixement, i no en l’aplicació a les seves vides i l’alliberament de totes les pors, obrint-se a un nou despertar conscient que el portarà a l’evolució de la seva ànima i a una nova vida d’integritat i saviesa. La nostra ment s’identifica amb allò que li és familiar i es troba en el seu interior, en el nostre interior. Quant més ens identifiquem i transmetem aquesta energia, més potenciarem esdeveniments d’aquesta energia. Nosaltres som el motor que impulsa el canvi en els nostres temps. Segons ets, així crees. És un cercle, com un peix que es mossega la cua: Pensem, veiem i escoltem. Ens identifiquem, comentem i així creem més de la mateixa energia. Al crear-la, més estem creant el nostre entorn, i tornem a començar: veiem i escoltem….. Quant més ens aferrem a les nostres creences d’un passat, més situacions de malestar i negativitat crearem a la nostra vida, en el món que vivim. Quant més expressem el malament que va tot i transmetem el no amorós de la vida, més del mateix crearem. No creieu que ja és hora de transmetre energies més positives i deixar de veure les noticies de la televisió, els diaris, les revistes insubstancials de safareig, i començar a ressaltar tot allò de bo que hi ha a cada situació, cada persona i en el món? No creieu que ja és hora de treure’ns tots els filtres, i permetre que tot sigui segons el nostre cor, i no el nostre intel•lecte?Què hi ha a la nostra ment? Què pensem de la vida? Cóm és la nostra vida? De quin tipus de persones m’envolto? Aquestes poden ser algunes de les preguntes que ens podem començar a fer per a adonar-nos de qui som a l’ara. Segons som, així materialitzarem. Quan les crítiques, els judicis, els insults, les enveges, l’ego, el desig i els aferraments en general deixin d’aparèixer en nosaltres, llavors serà senyal del veritable canvi tan esperat per a tots i tan expressats pels sers que viuen a la Nova Era irradiant la seva Llum i el seu Amor amb les seves presències i els seus missatges d’esperança, coratge, serenitat i Amor pel nostre estimat planeta. Quan trenquem el cercle de cóm penso i sento des del desamor, la identificació amb tot allò que no beneficia a l’ànima i la seva transmissió com a contingut de les seves creences, quan així sigui, llavors, veurem com la nostra vida canvia i també la dels altres. Les guerres i tensions ètniques i polítiques finalitzaran quan acabin les lluites internes de cadascú. La pau s’aconseguirà quan hi hagi pau a cada cor. L’ego deixarà de manifestar-se quan el nostre cor s’obri i siguem la seva veu. El dolor desapareixerà quan comencem a recordar qui som i la nostra consciència espiritual comenci a enlluernar. Quan tot això sigui a cada ser humà, llavors el món serà el paradís que sempre un ha pogut arribar a somniar i desitjar per a viure. És tan senzill!Hem de pensar que només es necessita un 1% de la humanitat perquè això succeeixi. Vols ser part de nosaltres?Ha arribat l’hora del cor. Els nous temps truquen a la porta perquè la seva veu ressoni amb força a l’interior de cadascú, i així poder deixar que el nostre ser sigui guiat per ell i viure en un món de pau, amor i harmonia. Aquest és el camí que la Nova Era ens empeny a ser nosaltres, sense passat, sense ego i deixant que el nostre cor ens guiï, llavors, … nosaltres serem nosaltres i el planeta serà un lloc on podrem viure segon sempre hem pensat que hauria de ser. Aquest és la força de la teva capacitat de creació. Allibera’t de la teva ment i permet que el teu cor et guiï!\nQue l’Amor i la Pau siguin en tu. Publicat per\nLa Llum de les Paraules (51)\nEntrevista a una ànima conscient encarnada\nCongrés "Vivir en la Luz y el Amor"\nLa Mestria enmig de la tempesta\nLa Llum de les Paraules (50)\nCelebrant la meva benvinguda


Si busques escola a Madrid ¡aquesta és la teva web! | Buscar Cole\nSi busques escola a Madrid ¡aquesta és la teva web!\nDes de buscarcole.com t'oferim la possibilitat de fer una cerca detallada dels col·legis de Madrid fins que trobis l'opció perfecta per a tu. Ja sigui perquè busques una escola blingüe, amb uns valors concrets, tendències d'aprenentatge determinades... sigui quina sigui la institució que somnies, tenim el que necessites. ¿Vols saber per què?\nPerquè sabem com n'és d'important per a un pare i una mare l'educació dels seus fills. Per això t'oferim les eines més capdavanteres perquè trobis l'escola apropiada. La nostra eina estrella és la nostra cerca avançada. Parlem-ne més a fons.\n¿Com funciona la cerca avançada de buscarcole.com?\nEs tracta d'un qüestionari detallat on pots anar avançant a mesura que ho necessitis! El primer que et demanem és que omplis aquestes preguntes senzilles i rutinàries per fer una primera selecció d'oportunitats: el codi postal, la població i la província.\nA partir d'aquí, l'algoritme et mostrarà una primera oferta d'escoles i tu hi podràs anar avançant a poc a poc i omplir les caselles amb el detall de l'etapa educativa que t'interessa, els models educatius, si prefereixes educació religiosa o no, si vols uniforme, instal·lacions, serveis de menjador, idiomes o extraescolars...\nA la dreta de cada opció que marquis t'anirà sortint el nombre exacte d'ofertes que tens a la teva disposició en cada categoria, a mesura que vagis avançant.\nA la nostra dreta tens un exemple dels requadres que et sortiran. Com pots veure, són senzills, pràctics i intuitius! Podràs utilitzar més de 30 paràmetres per establir els teus criteris de cerca. Per configurar aquesta selecció hem estat assessorats per professorat i especialistes en educació, que els han dissenyat procurant respondre a les inquietuds i preferències dels pares i mares. A més, les dades de cerca són constrastades i supervisades habitualment per ser tan precises com sigui possible.\n¡Fem un cas pràctic!\nImaginem-nos que estàs buscant un col·legi a Madrid: que sigui privat, que ofereixi educació primària, amb servei de biblioteca i menjador, amb gabinet psicopedagògic i la possibilitat de fer activitats extraescolars a les seves instal·lacions.\nCom pots veure a la captura de pantalla informativa que t'ensenyem, ¡¡¡tens 73 opcions per triar!!!\nA l'esquerra apareixen els criteris marcats i a la dreta algunes de les escoles, amb un breu resum de les seves característiques.\nSi alguna escola et crida l'atenció, l'únic que has de fer és clicar-hi i veure tot el seu potencial desenvolupat en una pàgina que podràs obrir en una nova pestanya per llegir-la amb més atenció, tot el temps que et calgui.\nA més d'aquest còmode qüestionari per accedir a les escoles, també posem a la teva disposició un blog interessant amb informació sobre el món de l'aprenentatge i l'educació. Hi podràs trobar novetats en protocols per a la pandèmia de la covid-19, consells per a planificar la jerarquia dels teus criteris a l'hora de buscar escoles, ajuda per adaptar casa teva per al teletreball i l'estudi des de la llar, suggeriments de preguntes per plantejar en les jornades de portes obertes, entrevistes a experts, investigació en noves metodologies d'aprenentatge... Moltíssima informació i, cosa que és molt important, actualitzada constantment, perque no et perdis res.\nVolem acabar aquest article amb una de les cites amb les quals buscarcole.com s'identifica. Jean-Jacques Rousseau va escriure a l'Emili o de l'educació, l'any 1762:\n"Tot allò que no tenim quan naixem i que necessitem quan som grans, ens ho dona l'educació."\nPerquè som un equip de persones que treballa apostant pels coneixements i els valors que han de posar els fonaments de les noves generacions que construiran el futur. Unes generacions que han de donar valor i rellevància al saber per continuar creixent i fer d'aquest món un lloc molt millor.\ndt., 25/05/2021 - 07:32\nbuscar escola madrid


drimvic — gràcies\nSo… avui fa just 18 anys la meva vida va canviar per sempre. Ja sé que amb cada decisió que prenem i cada pas que fem la nostra vida canvia però, en aquest cas, va ser un gran canvi, EL canvi. Perquè vas arribar tu, sense jo demanar-ho (qui voldria renunciar voluntàriament a ser la reina exclusiva de la casa?) i vas revolucionar el meu món. Aquell 31 d’octubre de 1995, de matinada, quan els papes em van despertar per dir-me que arribaves i vem anar els 3 a la clínica, el papa en moto i la mama i jo en taxi, allà el meu món va fer un gir de 360º. Recordo que el primer que vaig pensar quan et vaig veure, i així li vaig dir al papa, va ser “però si és de color lila!”. T’asseguro que en aquell moment no era gens conscient de com aquella coseta petita i lila pel fred podia arribar a tenir tant impacte en mi. Si ho hagués sabut, et puc garantir que hagués demanat la teva presència molt abans.\nPerò tu i jo ja sabem que tot arriba en el moment perfecte, així que vas nèixer just quan tocava. Aquest post no és per explicar les 20.000 meravelles teves, ni per dir-te com de genial ets (t’agradaria, eh? ;p); és simplement per dir-te gràcies per existir, perquè no sé si mai t’ho he dit i és així com realment ho sento: gràcies per existir i canviar la meva vida per sempre. Ets el millor regal que em podien fer els papes.\nAixí que quan avui ens veiem i celebrem que tens 18 anys, i comencis a negociar amb la mama tot el que voldràs i podràs fer a partir d’ara, jo també estaré celebrant per mi, per aquest gran canvi que va venir en forma de germà fa 18 anys i que ha fet que la meva vida sigui molt més bonica i plena. Va per tu!\nSiguiente momentos en La Provenza\nAnterior esos momentos